અમદાવાદ મ્યુનિસિપલ કોર્પોરેશનનું નાણાકીય વર્ષ ૨૦૧૮-૧૯ માટે ૬૯૯૦ કરોડનું બજેટ આજે રજુ કરાયું. સ્ટેન્ડિંગ કમિટીના ચેરમેન પ્રવિણકુમાર ભગવાનદાસ પટેલે ૪૯૦ કરોડના વધારા સાથે આ બજેટને રજુ કર્યું. પ્રોપર્ટી અને વોટર ટેકસના દર યથાવત રાખવામાં આવ્યાં છે. બજેટની જાહેરાત મુજબ વિકાસના કાર્યો પાછળ ૩,૪૯૦ કરોડ રૂપિયાનો ખર્ચ કરાશે. શહેરમાં ૩ જગ્યાએ નવા ફ્લાય ઓવર બનાવવામાં આવશે. નવી ટીપી સ્કિમમાં આરસીસી રોડ પાછળ ૧૫ કરોડ ખર્ચાશે. ૬ નવા પાર્ટી પ્લોટ બનાવવામાં આવશે. સૌથી મહત્વની વસ્તુ એ છે કે કાંકરિયા ખાતે સિંગાપોર જેવું ફિશ એકવેરિયમ બનાવવામાં આવશે. ચંડોળા ડેવલપમેન્ટ પ્રોજેકટ ઉપર પણ ધ્યાન આપવામાં આવશે.